 Proza - : - Mos Nicolae nu exista de rechesan gheorghe : - Mos Nicolae nu exista de rechesan gheorghe"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > o amintire... (Poezie) > in capul... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13963603 index.html' > Vizionari: 1887 > Mos Nicolae nu exista proza [ ] schita - - - - - - - - - - - - - - - - - - - - - - - - - de rechesan gheorghe [danrec ] 2010-12-06 | | -Cred ca ghetele tale sunt destul de curate! spuse tatal lui Andrei, zimbind in barba. Era inca tinar, dar smocurile brune, inspicate cu argintiu, care-i napadeau barbia si obrazul il imbatrineau. Nu se barbierise de doua luni,ii explicase ca asa-i traditia cind iti moare cineva foarte apropiat, inafara de purtatul hainelor negre, barbatii sunt obligati sa nu-si atinga fata cu lama sau briciul pina dupa primul parastas. Trecuse si acel soroc, cind impreuna cu bunica impartise colaci la cimitir, dar tot nu-si rasese barba nici dupa acea data, desi nimeni si nimic nu l-ar fi impiedicat. Copilul nu-i raspunse, continuind sa lustruiasca incaltarile cu peria. ii placeau indeleinicirea acesta si mirosul aspru de ceara si chimicale a cremei de ghete. intindea usurel, cu o cirpa moale, un strat uniform de pasta pe toata intinderea carimbului, freca bine ca sa se absoarba crema si apoi incepea sa-l lustruiasca pina cind pielea pantofului sau a bocancului lucea ca o apa intunecata. Se achita atit de constiincios de indeleinicirea aceasta, incit toti ai casei il lasau sa o faca. Cel mai mult se bucura atunci cind putea sa curete si sa lustruiasca pantofii negri de lac cu toc subtire ai mamei, dar acum nu mai avea ocazia, taica-su ii daduse de pomana la cimitir, impreuna cu paltonul negru cu guler din vulpe polara in care-si ingropa fata, atunci cind nu era nimeni in preajma. Blana mirosea a piele argasita, dar sub izul neplacut de salbaticiune, nasul lui dibuia inca mirosul amarui-dulceag al parfumului ei. Cind a intrebat de ce dadusera paltonul si pantofii, i-au spus din nou " asa-i obiceiul !" Obicei sau traditie era si facutul ghetelor in ajun de mos Nicolae. il nedumerea insa ideea ca un fost episcop al Lichiei, mort cu sute de ani in urma, reusea sa lase cadouri atitor copii. Doar pe strada lor, avea vreo douazeci de case de vizitat, nemaivorbind de intinderea nemarginita a continentelor pe care o urmarea, plimbindu-si degetul pe rotunjimea globului pamintesc asezat pe unul dintre rafturile bibliotecii. Pe mos Craciun il credea in stare de asemenea performanta, avea la indemina o sanie miraculoasa, un vehicul tras de reni, sau chiar dotata cu motoare de racheta ca sa poata zbura din Laponia pina-n Argentina sau Australia, dar pe mos Nicolae, un sfint oarecare cu puteri limitate, nu-l vedea umblind pe jos, cu sacul in spinare asezindu-si darurile in milioane de ghete. " si copiii din China si Africa primesc dulciuri in ghete?" o intrebase pe bunica-sa. " Numai daca-s crestini", il lamurise ea, cind ii spusese toata povestea. Asta era bine, fiindca nu-l vedea pe mos trecind prin junglele imense sau strabatind intinderea deserturilor ca sa-si indeplineasca misiunea. Nu credea nici in balivernele ca doar cei cuminti gaseau dulciuri in incaltari, anul trecut sparsese chiar cu trei zile inainte de sfintul Nicolae, bibeloul preferat al bunicii, un elefant din portelan pe care-l scapase din mina pe cind incercase sa vada cum fusese turnat si totusi gasise in ghete, dimineata, bomboane si ciocolata. De fapt, nici nu-l interesau dulciurile, se mirau toate cunostintele care-l vizitau, ce fel de copil este asta sa nu-i placa ciocolata. Ar fi preferat sa primeasca cadou o masinuta de curse sau cuburi de construit cetati si castele, dar cineva hotarise ca acesta e domeniul lui mos Craciun, Nicolae era darnic doar cu dulciurile, care oricum erau mai ieftine. -Pune-le pe pervazul geamului din bucatarie si hai la culcare! il indemna tatal, intrerupindu-i sirul gindurilor. Andrei isi ridica ochii mari, de un cafeniu intens care faceau sa-i para fata mai palida, spre barba lui inspicata: -Esti sigur ca va intra pe fereastra? -Da, uite, am lasat geamul intredeschis ca sa poata intra! "Ce chestie, gindi, e ditamai sfintul episcop si intra pe geam ca un hot" dar se mustra repede, singur, fiindca daca lasai usa sau fereastra deschisa unui musafir nevazut nu putea fi vorba de hotie. isi aseza ghetele care reflectau luminitele becurilor de pe strada in glantul lor si intreba: -Vine dupa miezul noptii sau mai devreme? -Hai, spala-te pe dinti si repede, tup in pat! ii spuse tatal, nerabdator. isi facu repede un plan amanuntit in timp ce bunica il invelea in plapuma moale. Dupa ce se vor culca toti, va sta santinela ca soldatii din cetati si il va surprinda pe mos in timp ce se va strecura pe fereastra. Dupa ce taica-su stinse becul, ca sa nu-l apuce somnul, incepu sa se gindeasca la lucruri neplacute, care de obicei te sperie noaptea, cum ar fi imaginea unui sicriu sau a unei cruci noi, infipte in pamintul unui mormint proaspat. " Trebuia sa beau cafea ca sa nu adorm" isi spuse in timp ce pleoapele ii tremurau obosite. Copiii, insa, n-aveau voie cafea si-aceasta restrictie il nedumerea, fiindca la sarbatori avea voie sa bea o inghititura mica de vin sau de sampanie dulce, dar cafea niciodata. Se ridica din asternut, deschise incet usa camerei si se furisa in bucatarie. Ghetele asteptau cuminti pe marginea pervazului, aliniate cu botul spre sticla geamului. Le verifica, erau inca goale si privi strada. Fulgi rari se cerneau din cerul intunecat si piclos si se topeau indata ce atingeau trotuarul si iarba vesteda. Verifica daca foraibarul ferestrei era deschis si se ascunse dupa draperie, lipit de perete ca in ghereta unei sentinele. Cind auzi bataile ceasului din turnul bisericii, strapungind infundate ceata, incerca sa le numere, dar pierdu sirul si atunci iesi din ascunzatoare ca sa priveasca limbile ceasului de perete, oprite amindoua la cifra douasprezece. Afara se asternuse un pospai de nea imaculata care deabia invelea contururile copacilor si caselor. " E prea subtire pentru sanie si prea putina pentru un om de zapada" constata dezamagit si se cuibari iar in ungherul dintre geam si perete. Zapada adevarata nu cazuse nici anul trecut, dar atunci mersesera toti trei la munte, unde ningea intotdeauna suficient, iar tata se inhamase la o sanie si ii trasese prin nameti in timp ce el si mama, bine infofoliti ca sa nu simta gerul, rideau si chiuiau indemnindu-l ca pe un bidiviu. in ciuda frigului, obrajii ei ramasera insa albi, nu se inrosira deloc, asa cum nu se imbujorasera nici de febra, cind se intorsesera acasa si ea ramasese trei saptamini in pat. Ghicise ca nu era racita, cind esti racit tusesti, iti curge nasul si faci temperatura, dar nimeni nu-i spusese ce boala complicata o facea sa ameteasca atit de tare incit trebuia sa stea tot timpul intinsa. Suspina adinc, amintindu-si de zapada de anul trecut si se zgribuli intre faldurile draperiei, imbratisindu-si umerii cu bratele, iar pleoapele, cu genele dese tremurind umezite, ii coborira grele. imediat dupa miezul noptii, tatal iesi din dormitor cu o punga in mina. Aseza bomboanele,ciocolata si doua portocale mici inauntrul ghetelor lucioase, apoi il ridica usor si-l purta adormit pina la patutul cu asternuturi albastre, impodobite cu dinozauri caraghiosi. Dimineata, Andrei scoase bomboanele si ciocolata din incaltari si privi curios lintoul subtire de nea asternut sub geam. Pe intinderea imaculata nu se zareau decit urmele fine, caligrafiate de ghearele mici ale vrabiilor. -Ai vazut ca a venit si anul asta? zise barbatul cu fata trista, acoperita de smocuri intunecate de par. -Crezi ca a intrat pe geam? intreba copilul, nemultumit. -Prin alta parte nu vad cum ar fi putut intra...usa era inchisa, horn nu avem... " Minti, nu-s urme in zapada, tu ai pus dulciurile in ghete... mos Nicolae nu exista!" isi spuse in gind, Andrei, si incepu sa cojeasca cu grija o portocala inmiresmata. | index 'pageview'); 